description: Най-голямата превозваческа компания в страната се срина, като приходите й за шест години се свиха десет пъти, започна и разпродажба на недвижими имоти

title: Смъртта на СОМАТ

maintext:
© Юлия Лазарова
Томас Бетц продължи бизнеса на баща си
Фотограф: Михаил Вълканов
Нов инвеститор в "Балкан стар"
Един от големите въпроси, които вълнуват превозвачите с афинитет към камионите на Mercedes, а и другите любители на бранда леки автомобили, е какво ще е бъдещето на "Балкан стар". Тя е част от групата Willi Betz и започва своята дейност през 1992 г. като генерален представител на марката Mercedes-Benz в България. Проблемите на групата майка се отразиха и на имиджа на търговеца на автомобили и дори в бранша се появиха твърденията, че Mercedes ще смени генералния си представител.
Пред "Капитал" от Willi Betz съобщиха, че са в преговори със стратегически инвеститор, който да влезе в бизнеса на българската компания, като преговорите с него се очаква да приключат през първото тримесечие на 2017 г. и тогава ще може да се дадат повече детайли около сделката, тъй като споразумението за конфиденциалност със производителя на бранда Daimler забранява това. От Willi Betz коментираха, че очакват разширение на дейността и увеличение на пазарния дял през 2017-2018 г., което щяло да дойде и от откриването на нов търговски център около София.
- Проблемите започват с арест на сина на основателя Вили Бетц - Томас, минават през наследствени спорове и катастрофират с договор за доставки в Афганистан.- Сега текат разпродажби и създаване на нови малки наследници от отломките на групата в опит нещо все пак да възкръсне. А вносителят на Mercedes в България скоро ще е с нов съдружник.Или добро, или нищо... като за мъртвец. През последните няколко години тази максима важи в пълна степен за СОМАТ, компанията от която всички в транспорта са се учили, но никой не казва на глас, че вече не е сред живите на пазара.Гордостта на соца,беше приватизирана през 1994 г. и стана част от германската група Willi Betz. Дълги години дружеството продължи да бъде номер едно по приходи в автомобилните превози. От края на 2010 г. СОМАТ се разгърна на още по-широк фронт - през бившите съветски републики до Афганистан, където превозваше храните за американските военни части. Две години по-късно приходите й надхвърлиха 320 млн. лв. и за невъоръженото око пътят изглеждаше безоблачен.Днес СОМАТ вече съществува само на хартия. Приходите й за 2015 г. са едва 32 млн. лв., т.е. срив от 10 пъти. Компанията и близките до нея дружества разпродават активи, за да погасява задължения към банки, лизингови компании, доставчици, шофьори. Точно 575 ремаркета стоят блокирани в Афганистан. Водят се арбитражни дела между нея и компанията, осигурила й превозите за размирната държава. Част от работата на СОМАТ е поета от три малки нови компании, които са си разпределили вътрешните хладилни превози, тези в страни от Европейския съюз и на автомобили с автовози. А транспортните компании, любители на марката Mercedes, се чудят каква ще е съдбата на другото основно дружество на групата Willi Betz в България - вносителят на марката "Балкан стар".Накратко - огромното дружество с десетилетна история, с около 900 камиона и разработени пазари, се срива, като това става тихо и извън полезрението на публиката. В смъртта на СОМАТ може да не е имало умисъл, но в основата на болестта стои фатално мениджърско решение - всички яйца да бъдат натоварени в погрешния хладилен камион и запратени в Афганистан, където компанията изпява лебедовата си песен. Сега текат разпродажби и създаване на нови малки наследници от отломките на групата в опит нещо все пак да възкръсне.Семейство камионджии, които поне веднъж годишно, без значение че са собственици, се качват на камиона и работят като обикновени шофьори. Така описват фамилията Бетц тези, имали допир с бащата Вили, основател на гиганта Willi Betz, починал в края на миналата година, и сина му Томас. И докато бащата създава компанията Willi Betz през далечната 1945 г. сам, започвайки от един камион, и я превръща в автомобилен гигант, синът Томас не успя да изгради безупречна репутация.Томас, чийто девиз е, че човек може да загуби пари няколко пъти, но името си - само веднъж, през есента на 2005 г. е арестуван на летището в Мюнхен при завръщането си от България заради подозрения, че е раздавал подкупи. Според обвинението за периода 1999 - 2002 г. той е корумпирал висши държавни чиновници от бившите съветски републики. Благосклонността на администрацията е била нужна, за да се получат нелегално транспортни разрешителни. Отделно Willi Betz е наемала източноевропейски шофьори, които да извършват превози без необходимите документи и без осигуровки, като по този начин са спестени милиони евро. По-голямата част от тях са били от България.През 2008 г. след 2 години и половина в предварителния арест,Томас Бетц е осъден на 5 години затвор и да плати 2.1 млн. евро. Той подписва споразумение с властите и оставащите години са условни, като глобата за печалбите, постигнати с непозволени практики за групата Willi Betz, според германските медии е 15 млн. евро. А Suddeutsche Zeitung добавя, че допълнително трябва да се платят още 20 млн. евро заради невнесените осигуровки, като щетите за германската държава се изчисляват на 50 млн. евро. Томас Бетц желае да стане швейцарски гражданин, като според близки до СОМАТ финансовите проблеми за българското дружество започват да се усещат още през 2008 г.От въпросната година, по думите на запознати с процесите от онзи период, започнали да се бавят плащания към подизпълнители превозвачи, а от 2009 г. - и заплатите на служителите в компанията, казват работили за СОМАТ. Това, което се вижда от отчетите на компанията назад през годините, е, че нетните парични потоци от оперативна дейност са отрицателни през 2008 г., на следващата са малко над нулата, а през 2010 г. са минус 19.3 млн. лв.През 2000 г. е създадено дружеството "Виена реал естейт", собственост на австрийския "ВХО холдинг", част от групата Betz, с идеята да управлява огромните имоти на СОМАТ, като бази в София, Видин, Пазарджик, Свиленград и почивни бази в Кошарица, Доспат и т.н. През годините част от активите са прехвърлени към него, като по думите на запознати със задълбочаването на проблемите на компанията майка започнало и ипотекиране на имоти, като "Виена реал естейт" става солидарен длъжник. От имотния регистър се вижда, че през октомври 2006 г. има вписване на ипотека срещу заем от 5.95 млн. швейцарски франка от "Кодекс сосиете финансиер", като обезпечение са земи в Горубляне. В края на декември 2007 г. Райфайзен банк заедно с "Пиреос" са дали кредит от 17 млн. евро с ипотека на същите терени и сгради в Горубляне. От обезпеченията се вижда, че тези заеми през годините са били прехвърляни и цедирани и към други банки. От средата на 2008 г. "Райфайзен" добавя и кредит от 3.8 млн. евро за парцел от 14 дка.Неофициалните тежки подозрения на близки до бизнеса на СОМАТ се въртят около семейството - поле, в което никога нищо не може да се твърди със сигурност. Съмненията стигат дотам, че собственикът Томас Бетц не е искал да дели наследството с останалите наследници на Вили Бетц и е предпочитал да помогне на себе си и на компанията майка. Ролята на бащата Вили остава неясна. По-умерените коментатори са на мнение, че когато майката боледува и има сериозни финансови затруднения, няма как това да не се отрази на дъщерите. Има и обективни пазарни фактори, извън тези с германските власти, като световната криза, която няма как да не се отрази на даден превозвач, возещ основно за индустрията. Така мненията се разминават дали краят на СОМАТ е бил предопределен заради проблемите на майката и собственика, или е единствено заради злощастния договор за превози към Афганистан.Големите приходи на компанията през 2011 и 2012 г. се дължаха именно на превозите й за американската армия в Афганистан. Конкретно договорът е подписан между СОМАТ и Supreme Group. Компанията е със седалища в Дубай и Франкфурт, като тя има договор за доставки на храни за американските части в Афганистан, а СОМАТ се явява неин поддоставчик. Храните се транспортират с контейнеровози до Рига, оттам с камиони на СОМАТ пътуват до Термез, Узбекистан, откъдето се поемат от афганистански подизпълнители.Афганистанските власти обаче откриват нередности с доставките. Supreme има и съдебни проблеми в САЩ (на страницата на американското министерство на правосъдието се вижда, че през 2014 г. Supreme Foodservice се е признала за виновна и се е съгласила да плати 434 млн. долара заради измами назад във времето по договорите за доставки на храни и напитки за американската армия в Афганистан). Всичко това довежда до предсрочно прекратяване на договора две години по-рано от предвиденото. Българският превозвач обаче трябва да продължи да плаща лизинговите вноски на превозните средства и този договор завлича компанията с огромни разходи. Тя има трудности с плащанията към афганистански подизпълнители (с които към днешна дата компанията почти се е разплатила).Точно 575 ремаркета на дружеството все още са блокирани в Афганистан (официално - заради проблеми с митническите документи на Supreme, а неформално - и заради разплащанията на СОМАТ). От българската компания изчисляват този мъртъв актив на стойност 10 млн. евро. Отделно са разходите за паркинг, охрана и т.н. Сагата продължава, като има и арбитражно дело, което първо се е водило в Ню Йорк, но впоследствие се гледа във Франкфурт, като претенциите на СОМАТ към Supreme са за 25 млн. долара. От компанията не отговориха дали другата страна има насрещен иск, каквато е обичайната практика, като по непотвърдена от "Капитал" информация насрещната страна имала иск заради рекламации и развалени стоки за 20 млн. долара.След затъването в Афганистан с изчистването на различните задължения на СОМАТ и продажбата на ненужните активи е натоварен Владимир Иванов, който е част от екипа на "Балкан стар" от 2002 г. и сега е прокурист на компаниите от групата. Когато се заема със задачата, дългът е бил около 15 млн. лв., като към момента са останали 5.5 млн. лв. обезпечени задължения. Иванов казва, че дружеството вече се е разплатило с банките. Планът е до края на ноември да се погасят и дълговете към последното лизингово дружество. В процес е плащането на задълженията към НАП и доставчици, като в списъка са и редица висящи възнаграждения към шофьори. От търговския регистър пък става ясно, че наложените запори от страна на част от бившето ръководство върху дялове на СОМАТ в някои от компаниите на групата заради неизплатени заплати наскоро са вдигнати. Задълженията на СОМАТ към компанията майка са били изчистени с прихващания на фирми от цялата група.Продажбата на активи е в ход. В края на 2015 г. "Виена реал естейт" например продава имот на "Мото-Пфое" за 2.7 млн. лв. През тази есен стана ясно, че "Спиди груп" планира да купи логистичната база на СОМАТ в Горубляне. Продавач е "Виена реал естейт", като то има задължения към свързани лица от 58 млн. лв. към 2015 г. Според отчета на компанията продавач активът е оценен на 63.5 млн. лв. Това е една от най-големите имотни сделки на годината, тъй като се продават сгради с площ над 40 хил. кв.м. През лятото е продадена и транспортно-логистичната база в Пазарджик, като това ще помогне за погасяването на още дългове.Разчистването на задълженията на СОМАТ е важно за собственика, но не е ясно след продажбата на всичко колко ще остане в компанията, за да има рестарт.Колкото до бъдещето на международно ниво, компанията Internationale Spedition Willi Betz била напълно реконструирана чрез оптимизация (видна от таблицата), като почти всички задължения към банките са погасени, посредством продажбата на активи, обясниха от Willi Betz. Пак оттам коментираха, че брандът СОМАТ ще бъде запазен, но за момента няма никакви бизнес активности. "В краткосрочен план такива се предвиждат в Близкия и Средния изток, основно в Иран и на по-късен етап и в Ирак", продължават от компанията майка.Към момента бившият транспортен гигант СОМАТ може да бъде открит да вози под три нови имена. Това са дружествата "Евротранспорт 2000", "Кар транспортер" и "КНС - Кериер нетуърк сълюшън". Първата е наследила вътрешните хладилни превози на СОМАТ и клиентите му, като вози основно за някои от големите вериги за бързооборотни стоки. Втората е поела автовозите, т.е. транспортирането на автомобили. А третата - превозите на СОМАТ между страните в Западна Европа. За 2015 г. трите компании имат общо 74 млн. лв. приходи.Новото трио няма недвижимо имущество. От Willi Betz не отговориха с колко превозни средства разполагат трите компании, като обясниха само, че част от тях са били на СОМАТ и са с изплатен лизинг, а за други трите компании са поели изплащането на лизинговите вноски. Първата разполага с 45 хладилни камиона и с 10 неспециализирани. "КНС - Кериер нетуърк сълюшън" притежава 90 нови влекача и 140 полуремаркета, а за "Кар транспортер" няма информация. При "Евротранспорт 2000" и "Кар транспортер" собствеността води до Швейцария, а "КНС - Кериер нетуърк сълюшън" е на регистрираното в Австрия Vienna Transport. Така гигантът вече го няма, а рестартът ще е микроскопичен.


description: Компанията получи наградата на церемонията на Central European Startup Awards - България в понеделник

title: Melissa Climate е "Стартъп на годината"

maintext:
около 600 хил. евро инвестиции.
олша, Чехия, Сърбия, Словения, Хърватия, Румъния, Унгария и България.
Явор Джонев, основател на софтуерната компания "Сирма груп холдинг", Алексей Лазаров, управляващ редактор в "Капитал", Кирил Петков, сериен предприемач, Моника Димитрова, програмен директор, и Лора Терзиева, главен оперативен директор от SAP Labs Bulgaria, както и Кристиан Колтеану, генерален директор за Румъния, България и Молдова на GE.Сред най-оспорваните в предприемаческата надпревара беше категорията "Най-добър стартъп в начален етап", където между номинираните 16 фирми наградата получиха смарт очилата и мобилно приложение AYO . В категория "Най-голямо социално въздействие" спечели фондация "Заслушай се" , носители на качествено ново мислене в подкрепата на глухите хора. Платформата за спонтанни пътувания SpeediFly получи наградата за Best User Experience, най-добър финтех стартъп е Elvis.bg , а най-успешният в областта на интернет на нещата е MyTeletouch . Най-добра стартираща компания, разработваща изкуствен интелект, пък е Imagga . В категорията за най-добро споделено работно пространство спечели първият такъв проект в страната - Betahaus . Като най-влиятелна жена в предприемаческата общност беше отличена основателката на Red Paper Plane Цветелина Камова. За най-добър акселератор беше награден Reach for Change , a инвеститор на годината е фондът Eleven

fasttext_language: bg


description: Фондация "Миню Балкански" връчи годишните си награди за ученически научни разработки

title: Младите изобретатели на 2016 г.

maintext:
[БСК]
За втора поредна година Димитър Рангелов от столичната гимназия по електроника "Джон Атанасов" спечели първата награда в конкурса "Млади изобретатели". Съревнованието се организира вече четири години от фондация "Миню Балкански" със съдействието на Българската стопанска камара и има за цел да възроди интереса на младите хора към природните науки. Призьорите получават уреди и инструменти, необходими за по-нататъшното развитие на научните им разработки.В тазгодишното издание на надпреварата дванадесетокласникът, който миналата година подели първото място със съученика си Стефан Рачев , печели самостоятелно с разработката си на автономна система за организация и регулиране на движението по пътищата. Целта му е да създаде електронен аналог на пътен знак, който автоматично да променя състоянието и функционалността си в зависимост от метеорологичните условия, състоянието на пътната настилка и данните за ПТП, ремонти и аварии в близост до местоположението му (в радиус от 2 км), които постъпват в системата на МВР. Това би допринесло за предотвратяването и намаляването на броя на пътнотранспортните произшествия и задръстванията.Второто място е за Камелия Кирилова от Професионалната гимназия по ветеринарна медицина и селско стопанство "Св. Г. Победоносец" в Костинброд. Нейният проект е насочен към подобряването на денталната хигиена на хората и предвижда разработването на дъвка от активен въглен. Тя ще може да се използва за почистване и избелване на зъбите без странични вредни ефекти, като замества пастата за зъби за поддържане хигиената в устната кухина. Предимството е, че за разлика от други методи за избелване, които обикновено са базирани на фини абразиви, активният въглен не се използва като абразив и е по-щадящ към емайла.На трета позиция журито класира учениците от русенската математическа гимназия "Баба Тонка" Селин Шемсиева и Мартин Николаев с техния проект "Пътен Автоматичен КОнтрол на СкоросТта – ПАКОСТ". Разработката включва софтуер и хардуер, които се вграждат в автомобилите и ограничават скоростта, с която те се движат. Идеята е, че системата разпознава пътните знаци за ограничение на скоростта и задържа скоростомера до максималната позволена скорост в дадения участък до появата на знак за край на ограничението.


description: От банката очакват растежът през тази и следващата година да достигне 2.8%

title: ЕБВР подобри прогнозата си за българската икономика

maintext:
Вътрешното потребление ще бъде основният двигател на ръста на БВП
© НАДЕЖДА ЧИПЕВА
Европейската банка за възстановяване и развитие (ЕБВР) е увеличила прогнозата си за растежа на българската икономика през тази и през следващата година. Това става от ноемврийското издание на изготвяния от финансовата институция доклад "Регионални икономически перспективи". Новите очаквания са и през 2016 г., и през 2017 г. БВП на страната да се повиши с по 2.8%. Предишната прогноза на банката, публикувана през май, беше за растеж с по 2.5% за двете години.Общата прогноза за развитието на региона на Централна и Източна Европа и балтийските страни през настоящата година също е подобрена – с 0.2 процентни пункта до растеж 1.6%. Очакванията за 2017 г. остават за среден ръст на БВП с 2.5%, колкото ЕБВР предвиждаше и през май.В основата на по-добрите перспективи пред България остава вътрешното потребление, което ще продължи да бъде водеща движеща сила на растежа за сметка на износа, който играеше тази роля през миналата година."През 2016 г. и 2017 г. вътрешното търсене ще остане двигател на растежа, като ще бъде подкрепяно от подобрените перспективи по отношение на доходите в резултат на увеличението от близо 9.5% на минималните работни заплати и увеличението на учителските заплати от 2017 г., както и от по-ниските цени на финансирането в резултат на стабилизирането на финансовия сектор", посочват в мотивите си за подобряването на очакванията анализаторите от международната финансова институция.Те обаче допълват, че на фона на силното вътрешно търсене приносът на нетния износ за растежа ще остане ограничен. Авторите на доклада отбелязват още, че докато и през тази година частното потребление е растяло благодарение на увеличените от 1 януари 2016 г. с 10.5% минимални работни заплати, правителствените разходи са останали умерени поради преминаването към новия програмен период за разпределянето и усвояването на средствата от европейските структурни фондове.Преди дни очакванията си за развитието на българската икономика подобри и Европейската комисия. В редовната си есенна прогноза Брюксел заложи на растеж от 3.1% през 2016 г. и 2.9% през 2017 г. След като в началото на месеца приключи мисията си в София, през изминалата седмица Международният валутен фонд също коригира предвижданията си за страната, само месец след последната си ревизия. От фонда вече прогнозират растеж от 3.3% през тази и от 2.9% през следващата година при предишни очаквания за увеличение на БВП съответно с 3% и 2.7%.


description: Новото специално издание на Monocle

title: Меню за шампиони

maintext:
е новото специално издание на британското лайфстайл списание
Книгата не е просто пътеводител към интересните и изискани ресторанти по света, но обръща внимание на градските пазари, актуалните практики на производство, обърналите се към фермерството млади хора, традициите и новите тенденции в начина на хранене и пиене както в Европа, така и в САЩ, Азия, Австралия. Съдържанието включва рецепти, включително от екипа на кафенето на
в Лондон, съвети как да откриете мечтания си бар или ресторант, разговори с личности като Джон Малкович, Вим Веднерс и Лори Андерсън за хранителните им предпочитания и личната история за тях.
Извън
броеве
Monocle
The Monocle Guide to Cosy Homes, The Monocle Guide to Good Business
How To Make a Nation,
The Monocle Guide to Drinking & Dining
от българския онлайн магазин thehyggeshop.com за 90 лв.
The Monocle Guide to Drinking & DiningMonocle.MonocleТематиката е донякъде свързана с новия редовен брой, който също акцентира върху биопазарите и възможностите за започването на собствен бизнес.излизащите десет пъти в годинатасъществуващото 2007 г. списаниеима редица тематични книги за качествения и креативен съвременен начин на живот катои появилата се по-рано тази годинаизследване на процесите, които правят определени страни прогресивни.има обем 340 страници и може да се поръча


description: Негови създатели са държавните банки Industrial и Commercial Bank of China. Името на фонда е China-Central Eastern Europe и ще бъде управляван от...

title: Китайски фонд с 11 млрд. долара ще инвестира в Централна и Източна Европа

maintext:
Китайският премиер Ли Кегианг обяви създаването на фонда на среща в в столицата на Латвия Рига в събота
Негови създатели са държавните банки Industrial и Commercial Bank of China. Името на фонда е China-Central Eastern Europe и ще бъде управляван от китайската Sino-CEE Financial Holdings, пише Reuters. Фондът ще цели да набере около 50 млрд. евро за финансиране на инфраструктурни проекти, високотехнологични компании, производството на потребителски стоки и др. Той ще бъде подкрепен от правителството на Китай, но ще оперира на пазарни принципи, като ще може да инвестира и извън региона при подходящи проекти. Целта е да осигури нови пазари за стоките на втората най-голяма икономика в света, чиито износ се забавя.


description: Най-рано през януари ще има решение за жалбата на правителството

title: След решението на съда Brexit става още по-непридвидим

maintext:
Тереза Мей ще се надява, че обжалването на решението на Висшия съд, ще бъде успешно. В противен случай я чака тромава процедура на пускане на проектозакон през парламента.
© Pool
Единственият начин Brexit да се случи в обявените от Тереза Мей срокове е парламентът да даде безусловна подкрепа на проектозакона на правителството, в случай че Върховният съд отхвърли жалбата му.
Какво следва, ако Върховният съд потвърди решението
- Правителството трябва да предложи проектозакон, който ще се обсъди и приеме от парламента.
- Депутатите могат да поискат повече детайли за позицията на правителството за преговорите.
- Парламентът може да отхвърли законопроекта, да го приеме без забележки или да се опита да наложи определени условия, с които да спре или намали възможността за "твърд" Brexit.
- Най-вероятен е третият вариант. Депутатите могат да наложат условие за запазването на правата на гражданите на ЕС, които вече живеят във Великобритания, или да поискат гаранции, че ще се запази достъпът на Великобритания до единния пазар и членството ѝ в митническия съюз.
- Вероятността парламентът да отхвърли окончателно задействането на чл. 50 е по-малка, тъй като пренебрегването на резултатите от референдума би могло да изпрати страната директно в политическа криза.
Планът за бързо излизане на Великобритания от ЕС е сериозно застрашен, след като в четвъртък Висшият съд отсъди, че британското правителство не може да започне официалното оттегляне на страната от ЕС, без да получи одобрението на парламента. Идеята на британския премиер Тереза Мей беше да започне официално процедурата за излизане от ЕС (известна още като чл. 50 от Лисабонския договор) през март 2017 г., за да може окончателното напускане на страната да се случи до пролетта на 2019 г.Правителството ще обжалва решението на съда на по-висша инстанция, като изслушванията ще бъдат през декември, а самото решение – през януари. Ако Върховният съд обаче отхвърли обжалването, правителството ще трябва да внесе законопроект пред парламента, което може да доведе както до забавяне на срока, така и до промяна на самите условия за Brexit. Например депутатите могат да настояват за по-мека версия и задължително запазване на достъпа на страната до единния пазар. По принцип Върховният съд би могъл също да отнесе случая и към Европейския съд в Люксембург, ако някоя от страните повдигне въпроси, свързани с европейското право. Това обаче е малко вероятно, заяви д-р Никос Скутарис от University of East Anglia пред Bloomberg.Решението на съда беше свързано с предположението и на двете страни в казуса, че след активирането на чл. 50 от Лисабонския договор връщане назад няма, т.е. то е окончателно. Според Висшия съд тази безвъзвратност означава, че се отнемат някои права от британските граждани и жителите на страната, поради което решението трябва да бъде одобрено от парламента.Необратимостта на чл. 50 обаче е спорен въпрос, твърди Wall Street Journal. Председателят на Европейския съвет Доналд Туск вече беше обявил, че Великобритания би могла да се откаже от излизане от ЕС, ако не е доволна от резултата от преговорите по чл. 50. Иронично, ако Върховният съд прецени, че този въпрос трябва да се изясни, ще трябва да отнесе казуса към Европейския съд в Люксембург и да чака с месеци решението му.Ако все пак не се стигне дотам и Върховният съд реши, че действително правителството ще трябва да получи одобрението на парламента за излизането от ЕС, предстои доста сложен процес. Правителството ще трябва да предложи проектозакон, който ще се обсъди в долната камара на парламента, преди да мине към горната камара за допълнителни обсъждания и поправки. След това проектозаконът отново ще се върне на долната камара за окончателно произнасяне на депутатите. Всичко това едва ли би се случило за 3 месеца, особено ако депутатите поискат повече детайли за позицията на правителството за преговорите, коментира Wall Street Journal. А това означава още, че премиерът Мей няма да може да се размине с предоставянето на повече информация за преговорите, което е противно на плана ѝ.Така възможните сценарии са три: парламентът да отхвърли законопроекта, да го приеме без забележки или да се опита да наложи определени условия, с които да спре или намали възможността за "твърд" Brexit. Най-вероятен е третият вариант. Депутатите могат да наложат условие за запазването на правата на гражданите на ЕС, които вече живеят във Великобритания, или да поискат гаранции, че ще се запази достъпът на Великобритания до единния пазар и членството ѝ в митническия съюз.Вероятността парламентът да отхвърли окончателно задействането на чл. 50 е по-малка, тъй като пренебрегването на резултатите от референдума би могло да изпрати страната директно в политическа криза. Въпреки това не липсват опасения, че това може да се случи. "Притеснявам се, че предателството е на ръка разстояние. Сега се страхувам от всеки опит, който ще бъде направен, за да се блокира или забави задействането на чл. 50. Те нямат представа за нивото на обществен гняв, което ще предизвикат", написа в Twitter Найджъл Фараж, бившият лидер на UKIP (Британската партия на независимостта).Възможно е депутатите да подкрепят без забележки проектозакона и желанията на правителството (което би било идеалният вариант за Тереза Мей), но шансовете това да стане не са големи.Ако Върховният съд отхвърли жалбата на правителството, Тереза Мей би могла да предизвика предсрочни избори, за да си осигури по-голямо мнозинство в парламента, с което да си гарантира, че той няма да попречи на плановете ѝ. В момента тя има малко мнозинство (от 15 депутати). Говорител обаче заяви, че Мей няма намерение да предизвика бързи избори и не е променила позицията си.Решението на Висшия съд не обозначи какъв точно вид парламентарно одобрение е необходимо и Върховният съд също не е длъжен да дава такава насока. При всички положения обаче, за да постигне съгласието на двете камари на парламента, Тереза Мей ще трябва да смекчи позициите си и да е в готовност да направи някои отстъпки. Така несигурността около дали, кога и как точно ще се случи Brexit става все по-голяма.


description: Премиерът обяви пред медиите от Харманли своето решение за успокояване на напрежението в бежанския лагер. В центъра ще останат само семействата с...

title: Борисов превръща гранични казарми в затворени лагери за провинили се мигранти

maintext:
© Сакарнюз
Премиерът обяви пред медиите от Харманли своето решение за успокояване на напрежението в бежанския лагер. В центъра ще останат само семействата с деца. Мигрантите, нарушили обществения ред, ще бъдат изолирани в бивши военни застави по границата на групи от по 50-60 човека, които ще бъдат строго охранявани и оградени с телени мрежи, кльонове, кули с прожектори и т.н.Премиерът твърди, че в бившите казарми ще могат да бъдат изолирани до 1000 човека. Това според него е "временна мярка" преди депортирането им към страните, откъдето произхождат. Премиерът направи очевиден жест кът Патриотичния фронт - благодари на ВМРО, че "помагат" в процеса по създаването на тези места за изолация, а те се похвалиха в ефир, че Борисов е приел всички техни предложения.Малко преди посещението на премиера в Харманли стана ясно също така, че правителството е решило да изпрати и военнослужещи от Българската армия във връзка с безредиците в бежанския център. Става дума за 60 войници и офицери от формированието на Втора механизирана бригада в Стара Загора, както и от военна полиция, оборудвани със специална техника. Освен това Военно-медицинска академия ще изпрати в Харманли свой екип с реанимобил. Армейското формирование ще се занимава с охраната на външния периметър около приемния център.


description: DAX все още търси посока, а над процент поскъпва емисията на производителя на индустриални газове Linde. Компанията се очаква да стане най-големият...

title: Колебливо начало на седмица за европейските борси

maintext:
© Kai Pfaffenbach
DAX все още търси посока, а над процент поскъпва емисията на производителя на индустриални газове Linde. Компанията се очаква да стане най-големият подизпълнител в добива на втечнен газ в Иран, предава местна информационна агенция. САС 40 се покачва с 0.14%, като акциите на производителя на стомана ArcelorMittal оглавяват печелившите, поскъпвайки с 1.10%. Основният индекс на борсата в Лондон FTSE отваря с четвърт процент повишение.Информацията е актуална към 10:15ч.


description: Компанията Reputize, чийто екип е изцяло български, разработва система за управление на репутацията на хотели и е регистрирана в Лондон

title: Първи български проект влезе в акселератора на Mеtro и Techstars

maintext:
Иво Димитров (вляво) и Александър Кръстев създават Reputize през есента на 2015 г.
© ЮЛИЯ ЛАЗАРОВА
500
хотела в България, Гърция, Турция, Малта, Индонезия и Китай вече са клиенти на компанията, твърдят основателите
Повече онлайн присъствие
Иначе казано, платформата Reputize, която се използва от хотелиерите на абонаментен принцип на цени до максимум
Тrip Advisor, Holidaycheck
мнението на клиентите в реално време
Другата услуга, която предлага Reputize, e свързана с директната обратна връзка на място.
Нови услуги и амбиции
Отделно от това, коментарите могат да се публикуват
В момента тече и кампания на Reputize, финансирана с парите от Metro Accelerator, в която
. "До момента са потвърдили 30% от хотелите в София, Пловдив
Reputize вече има около 500 отделни хотели в клиентското си портфолио - в България, Гърция, Турция, Малта, Индонезия и Китай. Почти всички клиенти са дошли благодарение на участието на екипа на различни изложения. България въпреки всичко е приоритетен пазар за компанията.
Какво е Metro Accelerator
Това е съвместната програма на веригата за пазаруване на едро Metro и един от най-големите американски акселератори Techstars. След предварителен подбор сред 600 кандидати в тримесечната програма попадат 10 компании, които получават менторство и по 120 хил. евро финансиране.
Компаниите прекарват трите месеца с менторите си в Берлин, където завършват и програмата със специален Demo Day. Със своя акселератор Мetro си поставя за цел да търси иновативни предложения, които да донесат добавена стойност за клиентите й от хотелския, ресторантьорския и кетъринг сектора.
За разлика от миналата година през 2016 г. акселераторът е бил насочен повече към компании в по-напреднал етап от развитието си, които могат да покажат и някаква клиентска база. "Ние сме една от най-развитите компании в това издание", коментира Кръстев, като има предвид големия брой клиенти на Reputize. Компанията кандидатства и в миналото издание, но не стига до финалните десет. За половината от времето, прекарано в акселератора, екипът на Reputize е успял да създаде ценни контакти. "Вече имахме срещи със 120 - 130 ментори - от инвеститори до мениджъри на големи хотели", обясняват основателите.
Една българска компания се класира за второто издание на съвместната подготвителна програма на веригата Metro и американския стартъп акселератор Techstars. Това е регистрираната във Великобритания, но съставена изцяло от български специалисти Reputize. Продуктът, за чието доразвиване и маркетиране основателите Иво Димитров и Александър Кръстев ще получат 120 хил. евро срещу 6% от бизнеса си от организаторите, представлява дигитална платформа за управление на репутацията на хотели. Освен финансиране компанията получава и три месеца менторство и помощ при установяване на ценни бизнес контакти.Заедно с останалите девет екипа в акселератора Reputize ще представи разработката си пред мениджмънта на програмата и потенциални инвеститори и партньори на Demo Dаy в началото на декември в Берлин.Акселераторската програма на Metro и Techstars е създадена специално за компании, разработващи технологични продукти в помощ на хотелиерството и ресторантьорството. В това описание се вписва и създадената през есента на 2015 г. Reputize. Младата компания използва технологии за агрегиране на големи масиви от данни, за да помогне на хотели да подобрят качеството на услугите си и да управляват ефективно присъствието си в онлайн пространството.70 евро месечно според модела, събира коментари за хотелите от различни медийни канали онлайн - Booking.com, Google, Facebook,и над 100 други. Така помага на мениджмънта да следи"Компанията всъщност произлиза като разклонение на другия ни бизнес, който предлага подобна услуга анкети на таблет, но за по-широк спектър клиенти", обясняват основателите.В момента Reputize добавя към услугите си и физически терминал на място с цел да спомогне за генерирането на повече присъствие на хотелите в онлайн пространството. "Статистиката ни показва, че хотел средно генерира 1-2 ревюта на ден в големите сайтове, а с терминал на място са по десет", обясняват основателите. За целта компанията поставя таблети на рецепциите на хотелите, където гостите могат да оставят директно своето мнение. Коментарите ще се публикуват в Google, с които фирмата партнира, както и на изцяло нов, създаден от компанията, сайт, който Reputize има амбиция да изгради като първа спирка за хотелски рецензии на българския пазар.директно и на страницата на самите хотели.Така се осигурява обратна връзка от гостите на хотела през различни канали. Според Reputize през изминалия сезон 80% от клиентите им са подобрили рейтингa си в платформите на HolidayCheck, TUI, Trivago, Kayak, ThomasCook, ITS, Neckermann и други най-вече благодарение на това, че има повече присъствие.компанията предоставя бeзплатно таблети на хотели, като всеки хотел може да се включии зимните курорти", казват основателите.


description: Възможно е САЩ да подбират кои споразумения да анулира и кои да запази.

title: Бизнесът с Куба ще зависи от решенията на Тръмп, а не от смъртта на Кастро

maintext:
1
2 В Маями хиляди кубинци ликуваха часове наред при новината за смъртта на Фидел Кастро
1
2 В Куба е обявен 9-дневен траур до кремирането и погребението на бившия лидер
Смъртта на 90-годишния Фидел Кастро, който от 10 години е извън активната власт в Куба, няма да е решаваща за икономиката на Куба. Много по-сериозно отражение ще дадат действията на Доналд Тръмп, когато влезе в Белия дом в края на януари.
Неизвестността за плановете на новия президент съпровожда и отношенията с Куба и притеснява хиляди американци, предприели бизнес начинания след началото на нормализирането на отношенията със САЩ преди две години.
След десетилетия на икономическа блокада сега полети и круизни кораби потеглят от няколко града в САЩ, а броят на гостуващите американци се увеличи за година с 50%. В понеделник в Хавана трябва да пристигне първият редовен самолетен полет от САЩ.
В услугата
Airbnb за настаняване на туристи в частни жилища има над 300 кубински адреса.
Републиканците, които след изборите на 8 ноември контролират двете камари на Конгреса и Белия дом, може да сложат спирачка на всичко това.
"Няколко големи европейски инвестиционни групи ме помолиха да пренеса "магията на Тръмп" в Куба", написа Тръмп през 1999 г. в коментар в Miami Herald, подкрепящ ембаргото. "Инвестициите ми в Куба директно биха субсидирали потискането на кубинския народ. По-добре да изгубя милионите, които бих спечелил, отколкото да изгубя себеуважението си."
Reuters припомни, че по в края на предизборната кампания Тръмп е успокоявал симпатизантите си от кубински произход във Флорида, че твърдо е против режима на Кастро и че ако го изберат, ще закрие посолството на САЩ в Хавана.
"Ще отменя всички отстъпки, които Барак Обама направи на режима на Кастро, докато в Хавана не отговорят на изискванията ни. Не на моите - на нашите изисквания", заяви той през септември. Бъдещият вицепрезидент Майк Пенс зае същата позиция, като заяви, че решенията на Обама ще бъдат анулирани, докато няма "реална политическа и религиозна свобода" в Куба.
По време на кампанията за първичните избори на републиканците той казваше, че възстановяването на дипломатическите отношения с Куба е добър ход, но президентът Барак Обама е трябвало да сключи по-добра сделка.
Реакциите на Обама и Тръмп
При новината за смъртта на символа на кубинската революция от 1959 г. Обама заяви, че "историята ще произнесе присъдата за огромното влияние на тази фигура върху народа и света около него", както и че САЩ "подават ръка за приятелство".
Тонът в реакцията на Тръмп бе на противоположния полюс. Той нарече Фидел Кастро "брутален диктатор, който потискаше собствения си народ почти 6 десетилетия". "Наследството на Кастро са отряди за разстрел, кражби, невъобразимо страдание, бедност и отхвърляне на фундаментални човешки права".
Критиците му казват, че той изглежда не разбира каква промяна е започнала в американско-кубинските отношения и какво означава кубинци да могат без репресии да развяват американския флаг в Хавана.
Други смятат, че Тръмп ще постави фокус върху контрола над имигрантите, но и ще действа прагматично, включително защото през 1998 г. е опитвал да инвестира в Куба и едва ли би ликвидирал разширилите се възможности там.
Какво може да промени Тръмп
Правилата на пътуване
Туризмът за американци в Куба все още е незаконен, защото се обхваща от ембаргото. Президентът Бил Клинтън позволи екскурзии, ако те са с образователна или религиозна цел. При Барак Обама режимът бе облекчен, като отпадна изискването за предварително разрешение за подобни пътувания. При президента Джордж Буш американците от кубински произход можеха да пътуват до Куба веднъж на 3 години, сега няма ограничения.
Редовните полети до Куба
Двете страни се договориха да позволят до 90 търговски полета на ден до и от Куба. В неделя започнаха редовните полети на авиокомпания Southwest, в понеделник тръгват и самолетите на American Airlines.
Имиграцията
През 1994 г. Бил Клинтън прие политика за връщане обратно на кубинците, опитващи да влязат нелегално в САЩ по море. Но на влезлите през сухопътна граница е позволено да останат в САЩ. Десетки хиляди кубинци продължават да обикалят през Латинска Америка, докато стигнат до мексиканско-американската граница. За Тръмп това е недопустимо да продължава.
Промяна в правилата за бизнес
Компании като Airbnb и Marriott вече имат дейност в Куба, но Тръмп може да промени правилата, при които оперират те. Под въпрос е дали като президент той би посегнал именно на сектор, от който печели много - курорти, туризъм, казина.
По-вероятно е да забрани сделки в САЩ с компании, собственост на кубинската армия, която в Куба управлява хотелиерския бизнес.
Парични преводи
Новият президент може да отмени регулация от края на октомври, с която се разширяваше обхватът на кубински служители, на които е позволено да получават парични преводи в брой и да извършват банкови операции с американци.
Какво е настроението в Хавана
Мнозина се питат как ще постъпи сега президентът Раул Кастро, след като почина брат му, оказващ до последно въздържащо влияние върху ръководители в партията по въпроса за нормализирането на отношенията със САЩ. След като официално пое поста през 2008 г., той промени много неща в Куба и в същото време фундаментът на режима остават същият - военните продължават да са в ядрото на властта и макар да опитва да ограничи държавната администрация и социалните бонуси, частната инициатива се допуска дотолкова, доколкото не застрашава плановата икономика.
Самият Раул Кастро е на преклонна възраст - 85 години, а все повече млади кубинци виждат какво се случи с режима на Уго Чавес във Венецуела, разговарят по Skype с близки в чужбина и смъртта на Фидел Кастро създава усещане за край на една епоха и нужда да се започне нещо ново. В Хавана настроението е песимистично - кубинци казват, че промените на Обама още не са стигнали до обикновените хора и от възможностите за бизнес са се възползвали предимно хора от върхушката на кубинския режим. Развиването на туристическия сектор например пренасочи храните към хотели и ресторанти и изостри дефицита им по магазините.
Reuters разговаря с кубинци, правещи първите стъпки в дребен частен бизнес, които смятат, че Тръмп ще спре промяната, туристите и доларите ще секнат и ще трябва да емигрират към САЩ.
Запитан от журналисти дали коментарите му означават и скъсване на дипломатическите отношения, Тръмп не даде ясен отговор и каза, че вероятно няма да назначи посланик в Хавана.Отмяната на ембаргото е в ръцете на Конгреса, а повечето от действията по сближаване на САЩ и Куба бяха взети с административни решения на Обама, които следващият обитател на Белия дом може да отмени без проблеми. В преходния екип на Тръмп е Маурисио Клавер-Кароне, известен защитник на запазването на санкциите и директор на Американско-кубинския комитет за политически действия за демокрация. Клавер-Кароне е в екипа за смяна на властта във финансовото министерство, което отговаря за прилагането на ембарго и санкциониране на нарушителите му.В същото време в събота бъдещият президент каза ,че администрацията му "ще стори всичко възможно" да увеличи свободата и просперитета на кубинския народ след смъртта на Фидел Кастро.Робърт Мюз, адвокат, специализиран в търговското право между САЩ и Куба, коментира, че изглежда Тръмп мисли, че има само едно споразумение на Обама с президента Раул Кастро, докато става дума за поредица от споразумения, обхващащи въпроси от преките пощенски доставки до борбата с петролни разливи в Мексиканския залив.Според Мюз е възможно Тръмп да подбира кое от тези споразумения да се опита да анулира и кое да запази. Въпреки това федералната администрация може да бъде съдена от бизнесмени, които са започнали инвестиции, доверявайки се на устойчивостта на промяната в политиката на Вашингтон.


description: Пътя на двамата кандидати до днешния изборен ден

title: Фотогалерия: Двубоят Клинтън-Тръмп в снимки

maintext:
14/20
Републиканският кандидат за президент на САЩ, магнат на недвижими имоти и телевизионна звезда позира за снимка със семейството си, след като официално обяви старта на кампанията си за номинация за републикански кандидат за президент на САЩ по време на събитие в Trump Tower в Ню Йорк на 16 юни 2015г.
[Reuters]


description: Компанията продава по-малко ток, а дълговете растат заради арбитража за "Белене"

title: НЕК сви загубата си до 154 млн. лв.

maintext:
Финансовите разходи на дружеството, управлявано от Петър Илиев, се увеличават двойно заради тегления облигационен заем от БЕХ, с който бяха покрити стари задължения на НЕК.
© НАДЕЖДА ЧИПЕВА
Приходите леко падат заради намаленото търсене на електроенергия в региона и понижението на цените с 5-6%
Тази година държавната НЕК произвежда по 50 млн. лв. загуба на всеки три месеца. Което е с 40% по-добре отпреди година, но е далеч от финансово здравословното състояние. Числата се виждат в новия отчет на дружеството за деветмесечието. От тях става ясно, че НЕК продава по-малко и че дълговете растат. Последното вече е известно - компанията беше осъдена да плати над 1 млрд. лв. за поръчаното оборудване за "Белене". Променя се и основният кредитор - НЕК вече дължи още пари на собственика си БЕХ и по-малко на двете американски централи.Компанията продължава да отчита загуба от 154 млн. лв., но тя е със 101 млн. лв. по-ниска в сравнение с деветмесечието на 2015 г. Това се дължи на намалението на общите разходи със 154 млн. лв. (6%) и на приходите с 2.3%, показват данните от финансовия отчет. Подобрението на резултата е най-вече заради предприетите през миналата година законодателни и регулаторни мерки. Тяхното положително отражение обаче се изяжда от по-малкото продажби на ток - спад с 25%Финансовото положение на компанията леко се влошава спрямо шестмесечието на 2016 г., когато загубата е била 95.2 млн. лв. Това се дължи основно на увеличението на финансовите разходи и съдебните разноски, свързани с арбитражното дело за "Белене".Постъпленията във фонд "Сигурност на електроенергийната система" значително намаляват отрицателния финансов резултат на компанията. В него влизат 5% от приходите на всички производители на енергия, които след това се превеждат на НЕК. За деветмесечието тези средствата са 198.5 млн. лв.Подобрението на резултата (макар и отрицателен) се дължи и на увеличението на приходите от цена задължение към обществото със 101.5% до 502.9 млн. лв. Това се дължи на значителното й увеличение за бизнес клиентите от август миналата година.Резултатът на НЕК можеше да е по-добър, ако пазарната конюнктура не беше довела до значително намаление на продажбите на електроенергия. Най-голям спад от 50% има на сделките на свободен пазар(предприятието само избира доставчика си на енергия)където приходите спадат със 127%. Това се дължи най-вече на намаленото търсене на електроенергия в региона и на спада в цените с 5-6%. От отчета става ясно още, че 35% от енергията за свободния пазар е продадена чрез създадената в началото на тази година енергийна борса.НЕК отчита значително намаление и на приходите от продадена енергия и за регулирания пазар от 21%. Това се дължи на намаленото на потреблението в този сегемент с 10.9% заради излизането на все повече потребители на свободния пазар, става ясно от доклада за дейността на компанията.С близо 24% намаляват и приходите от продажба на електроенергия на балансиращия пазар.Намалението на разходите на компанията с 6% се дължи най-вече на по-малкото количество закупената енергия. Недостатъчното натоварване на двете американски централи ТЕЦ "Контурглобал Марица изток 2" и ТЕЦ "Гълъбово" в сравнение с миналата година обаче оскъпява закупената електроенергия заради задължението на НЕК да изкупи цялата разполагаемост на централите. По тази причина цените, заложени от КЕВР, са значително по-ниски от тези, на които НЕК реално изкупува енергията, което се отразява неблагоприятно върху финансовия резултат, посочват от компанията.От НЕК допълват, че негативен фактор при приходите е и по-високото производство на възобновяема енергия през третото тримесечие на годината.Най-голям ръст на разходите има в графата "Други". Двукратното им увеличение до 90 млн. лв. се дължи на съдебните разноски по арбитражното дело за "Белене" и глоби и неустойки към производителите на енергия за неизплатени навреме задължения. Финансовите разходи също се увеличават с 52% до 72.7 млн. лв. заради облигационния кредит от 550 млн. евро, който БЕХ взе през април, за да може НЕК да погаси свои стари задължения. Затова и търговските задължения на НЕК намаляват с 2.3 пъти до 585.7 млн. лв.


description: Обемът на покупко-продажбите в еврозоната се понижава с 0.2% на месечна база. Най-голям спад се наблюдава при нехранителните стоки, които...

title: Графика на деня: Търговията на дребно в ЕС спада през септември

maintext: Обемът на покупко-продажбите в еврозоната се понижава с 0.2% на месечна база. Най-голям спад се наблюдава при нехранителните стоки, които намаляват с процент. Продажбите на автомобилни горива също се свиват. На общоевропейско ниво понижението на продажбите на дребно също е с 0.2% при сходна динамика в отделните компоненти. На месечна база най-голямо е намалението в Португалия (-2.1%), а в Словения обемът се свива с 1.7%. На другия полюс е Естония, където продажбите на дребно се покачват с 1.5%. В България те спадат за втори пореден месец, като статистиката отчита 0.3% понижение.


description: Компанията подобрява резултатите си въпреки поевтиняването на лавандулата

title: Печалбата на "Лавена" нараства с над 30%

maintext:
Шуменската компания произвежда продукти от лавандула, включващи етерично масло и производната му козметика
© STR
С 30-35% спада цената на маслото от лавандула през 2016 г.
Акциите на "Лавена" на БФБ не реагираха при публикуването на отчета. Мажоритарен собственик на компанията е дружеството "Балтимор", което притежава близо три четвърти от акциите. Комбинацията от ниска ликвидност и спорадични сделки покачва цената на книжата с близо 60% в последната година.
Приходите за първите девет месеца на годината нарастват с около 13% до малко над 11 млн. лв. "Лавена" успява да постигне ръст въпреки понижаването на цената на маслото от лавандула на пазара. В края на 2015 г. България стана най-големият производител на суровината, като измести традиционния лидер Франция. Скокът от 30% доведе до свръхпредлагане на пазара. През 2016 г. ефектите от дисбаланса се усетиха, като цената на лавандуловото масло се понижи с една трета. Около 70% от продукта се изнасят за Франция, където намира приложение в козметиката.
Това не се дължи на спад на разходите, който може да се очаква. Общите разноски на компанията се покачват с близо 5% на годишна база, като повече компанията е харчила и за производствени материали. Спадът в цената на лавандулoвото масло би следвало да свие последните.
От началото на годината част от емитентите на борсата успяха да реализират значителни печалби заради резки изменения в цената на суровините.
Финансови резултати Q3 2016 Q3 2015 Промяна Приходи 10.95 9.77 12% Печалба 1.12 0.86 30%
С близо 31% нараства печалбата на "Лавена" към края на третото тримесечие. Шуменската компания произвежда продукти от лавандула, включващи етерично масло и производната му козметика. Дружеството обработва над 500 дка от растението и има две дестилерии с капацитет над 100 тона.Въпреки спада в цената на маслото от лавандула нетният марж на "Лавена" се подобрява на годишна база. След първите 9 месеца той достига 10.23%, ръст с около един процентен пункт спрямо същия период на 2015 г. Това означава, че независимо от поевтиняването на продуктите на компанията тя успява да генерира по-големи печалби за собствениците си.Към третото тримесечие алуминиевият производител "Алкомет" отчете тройно повишение на печалбата спрямо същия период на миналата година. Компанията запази приходите си почти непроменени, но по-евтиният алуминий спомогна за свиване на разходите и повишаване на нетната печалба.Източник: Отчет на компанията


description: Какво показа протестният вот срещу ГЕРБ във втория по големина квартал в София

title: Отмъщението "Младост"

maintext:
Десислава Иванчева, която е против застрояването на зелени площи, детски площадки и паркинги, спечели 28 хиляди гласа на местните избори в "Младост"
© Цветелина Белутова
- Представител на протестиращите срещу застрояването разгроми ГЕРБ на местните избори и показа, че протестният вот е и локален.
- Това няма да свали напрежението между инвеститори и живущи, а новият кмет обеща преразглеждане на ПУП-овете и мораториум върху строителството.
- Градските проблеми са нова арена за политическа дейност, която партиите още не са овладели.
"И кажете на хората от квартала да останат зад мен. Това е много важно. Защото, ако те спрат да ме подкрепят, аз нямам нищо." С тези думи Десислава Иванчева приключва поредното интервю, което дава тези дни. Дребничката жена, която току-що отвя страховитата машина ГЕРБ на изборите за районен кмет на "Младост", се връща в офиса на партията "Нормална държава", откъдето ще продължи обиколката си по телевизионни студия, радиостанции и вестници.Иванчева може да се гордее - тя е може би най-известният районен кмет в новата софийска история и единственият, който е имал за съперник министър-председател. Преди седмица Бойко Борисов твърдеше, че ГЕРБ "играе в "Младост" за кмет и води убедително". "Младост" е разковничето, заяви видимо изнервеният Борисов след първия тур на изборите, когато се опита да обясни защо изоставането на Цачева от Румен Радев не значи, че ГЕРБ губи подкрепа. Вторият тур прекърши това обяснение. В понеделник вторият по големина квартал в София се събуди с нов кмет, за когото са гласували 28 хиляди души (63%). Само преди година тогавашният кандидат на ГЕРБ за района - Цвета Авджиева, спечели същия пост с над три пъти по-малка подкрепа. При това проблемът очевидно не е в кандидата - тази година партията излезе с много по-силно предложение в лицето на одитора Мария Илиева и въпреки това остана с 26% зад Иванчева.Вотът остана под радарите и без особено внимание от социолози и политолози. Но Борисов е прав в едно - разковничето наистина е "Младост". Начинът, по който се развиха протестите за застрояването там, а след това и провокираните от тях избори, показват в детайли къде сбърка ГЕРБ, защо останалите партии не могат да спечелят от това и защо повечето от тях дори не осъзнават как се променят изискванията на хората към политиците.Новият кмет на "Младост" живее до поляна, която един летен ден осъмва заградена със строителна ограда. Градинката пред блоковете 19, 20, 21 в "Младост 1" беше искрата, която запали гражданската енергия в квартала през лятото и принуди Цвета Авджиева да подаде оставка. "Организирахме се малка група съседи, започнахме да комуникираме, правихме малки протести с телевизии, след което решихме, че така нищо няма да постигнем", обяснява Иванчева. После групата намира хора от други части на квартала, които са протестирали и преди по други казуси. Правят по-големи протести. "Решихме, че трябва да има продължение, тъй като минали години са протестирали и с това са свършили нещата. Решихме да направим местен референдум", обяснява Иванчева. Създават инициативен комитет "За зелен Младост", с който в следващите месеци събират над 10 хиляди подписа за свикване на обществено допитване в квартала.Закипяването на "Младост" не е уникално. И на други места в страната стана същото, след като събуждането на имотния пазар задвижи багерите, бетоновозите и оградите, които започнаха да изникват навсякъде. Но ГЕРБ изпускат този момент. В това време партията е едноличен управител на София след категоричната победа на Йорданка Фандъкова на предните избори. "Една-единствена среща имахме в [местната] община, където отношението към нас беше отвратително. Основно на заместник-кметицата Ганетка Николова, която ни каза да не сме спали и че не ни е пъдар", разказва за опита на протестиращите да говорят с районната администрация Десислава Иванчева. От кметството ги убеждават, че строежът е законен и документацията е изрядна.Това е вярно, но с един малък детайл. Зетят на районния кмет Цвета Авджиева - Александър Тзавелла, е бил управител на фирмата - инвеститор в строежа. С изплуването на тази информация се намеси самият Бойко Борисов. ГЕРБ свали доверието си от Авджиева. Оставката й беше опит партията да си отреже опашката и да продължи напред чиста. "Борисов в ситуация на кризи, когато около някого започват да се вихрят скандали, предпочита още преди да се е произнесъл съдът, той да се произнесе политически", казва политологът Васил Гарнизов. Това е стратегия, която ГЕРБ ползват вече доста време.Този път обаче ходът не сработи. "Хората прогледнаха, че е по-лесно да свалиш кмета, отколкото да го разследваш. След това вече няма на кого да търсиш отговорност", казва новият районен кмет Иванчева. Така идва моментът за местния вот, а с някои разногласия, групата я излъчва за кандидат-кмет.Това фундаментално неразбиране на ГЕРБ как изпитаната им формула не сработи е важно да се разбере. "[Борисов] имаше в ума си нагласата, че при такава политическа и финансова подкрепа за определени градове като София и Бургас, в които промените са видими, политическото одобрение се разбира от само себе си", казва Гарнизов. "Младост" е квинтесенция на управлението на ГЕРБ - там се появи метро и нов булевард, а Авджиева се хвалеше на предизборните си плакати със снимки с Борисов и с построен с дарения нов храм. Оказа се, че тези неща не работят, когато имаш незаинтересувана администрация, ненаказани конфликти на интереси и постоянно пренебрегвани процедури, като например формални обществени изслушвания."Сега ГЕРБ са потърпевши от това, което ги вдигна на върха - точно чувствителността за проблемите на хората, на ежедневието, антипартийността, антиелитните настроения, прагматичните настроения, които казват "стига с тези леви и десни, дайте да качим някого, който да върши работа", смята социологът Първан Симеонов. Според него партията на Борисов вече просто няма магическа сила и супергерои. Вместо това минава в режим "нормалност" и става един от системните играчи.Нишата на супергероите на тези избори беше запълнена от образа на протестиращия. В случая се падна това да е Десислава Иванчева. Дори самата тя не вярва, че заслугата й е друга освен тази, че стана лице на протестите. Иванчева има собствен бизнес, който според справките в Търговския регистър успява да завърти приходи от около 40 хил. лв. годишно. "Аз съм лицензирана автобусна фирма с евролиценз. Казва се "Хип 7" от "хубаво истинско пътуване, а 7 е числото на Господ", разказва тя. Твърди, че е превозвала футболния отбор "Милан" и министър-председателя на Италия. В интервю за "24 часа" пък казва, че има магазин и склад за професионална козметика за коса (каквито не са видими в регистъра). Видимо още не е свикнала да говори с медии. Трудно е да си представим и че е напълно подготвена за това да движи районната община.Зад нея обаче стои бившият общински съветник от БСП и депутат Георги Кадиев, който е забелязал тази празнина. След изборите срещаме Иванчева именно в офиса на неговата партия "Нормална държава" заедно с общинския съветник Войслав Тодоров. "Не съм член на партията, нямам и намерение да ставам", твърди тя. "Но много ни помагат. Насочват ни. Благодарение на тях успяхме в изборите - да стане със застъпниците, да ни координират, да ни организират", признава новият кмет на квартала. Десислава Иванчева няма отговор на въпроса дали има леви или десни убеждения. "Да ви кажа честно, не разбирам много от политика", казва тя.Новият кмет не отрича, че и рекламната й кампания е платена от "Нормална държава". Партията не разкрива каква сума е инвестирала в кампанията на Иванчева, важното е, "че са инвестирани много усилия". Това не е единствената инициатива на микропартията на Кадиев. Тя върши доста работа за протестиращите в "Младост" и в други квартали цяло лято - например юридическа и организационна помощ. Вотът в "Младост" за пръв път показа, че това е ниша, в която има огромен потенциал. "В една идеална ситуация работата на партиите е точно такава - да намират подобни проблеми, да ги улавят, да ги окрупняват и да ги изявяват на политическата сцена", обяснява Първан Симеонов. Казано на езика на политическия жаргон - цялата политика е местна.Според Симеонов местните власти навсякъде са започнали "да хващат проблема, но не и да го схващат". "В "Младост" например политиците привидяха обичайното - пак скачат някакви зелени хора. Това все повече ще става обществено-политически проблем, а те все още го мислят като НПО проблем", обяснява той. Достатъчен е примерът с бившия зам.-кмет на квартала и понастоящем министър в оставка Божидар Лукарски. "Даде се шанс едно непознато лице - една фризьорка с фиктивна транспортна фирма, да управлява към момента този район, който е петият по големина град в България", каза той по телевизията през седмицата. Трудно е да си представим по-неадекватно изказване на национален политик, особено лидер на партия, която на парламентарните избори през 2013 г. взе 48 хил. гласа.Докато говорим, телефонът на новата кметица не спира да звъни. В "Младост" изниква нов казус, пак с ограда. Този път се е появила на поляната пред блок 70. Същата вечер съседите спират техниката с жива верига. Десислава Иванчева е на протеста. Преди това ще има среща с Йорданка Фандъкова. Фандъкова вече е влязла в тона на настроенията в "Младост" и ще коментира във Facebook, че "започването на строителство в този момент е безпардонно и недопустимо", а поставянето на ограда е "провокация към гражданите, към избрания кмет и към започналата от мен ревизия на строителни разрешителни".Строителната фирма ще каже, че има всички нужни документи и няма да прекрати строителството.Това едва ли ще бъде единственият казус, с който ще се сблъсква новият районен кмет. Нейното решение е референдум с два въпроса: дали да се променят устройствените планове, така че да се забрани строителството в зелени площи, и дали да има мораториум върху разрешителните за строеж в квартала. "А щом се инициира той, сме в правото си да накараме общинските съветници да отворят и да направят промени по подробния устройствен план", казва тя. Иванчева обещава обществени съвети по квартали, комуникация по Facebook, нов сайт на района. И ревизия на всички строителни разрешителни и на всички сделки с общинска земя.Това, първо, не е в правомощията на районен кмет, второ, обещава да излезе изключително скъпо на Столичната община. Проблемът със застрояването не може да бъде решен с едно гласуване, нито от един кмет. Силно вероятно е Иванчева да не успее да отговори на очакванията. "В този смисъл самите избори може да се окажат по-важни от резултата, казва Гарнизов. Това означава, че някакви хора се активизират, организират, поставят важни въпроси, свързани с градската среда, нейното презастрояване, градинки и разни други местни проблеми, и това създава по-голяма социална и политическа плътност на местно ниво." Тоест посланието беше дадено. Останалото ще трябва да се прави стъпка по стъпка.


description: Какво означава смъртта на Транстихоокеанското търговско споразумение

title: TPP е мъртво, да живее ТРР

maintext:
© Guadalupe Pardo
Доказателство номер едно за това, че избирането на Доналд Тръмп за президент на САЩ променя света на търговията, е смъртта на Транстихоокеанското търговско споразумение (ТРР) в сегашния му вид. Следващият обитател на Белия дом обеща да торпилира TPP още в първия си ден на поста, като извади Америка от него. Сега въпросът е дали останалите 11 държави ще възродят сделката под друга форма и как Китай ще се намести във вакуума, отворен от оттеглянето на САЩ от Азия.Според премиера Шиндзо Абе TPP, което покрива 40% от световната икономика, "няма никакъв смисъл" без САЩ. Японският бизнес се надяваше споразумението да помогне за раздвижване на мудната икономика на страната. Освен това обаче за Токио TPP има и важно политическо значение като противотежест на нарастващата мощ и амбиции на Китай в Азия.Най-големият победител от провала на TPP e страната, която не участваше в него. "САЩ губят не само икономическо, но и политическо влияние в Азия с оттеглянето от TPP," посочва пред FT Фредерик Нойман от HSBC. Сега Китай може да използва огромния си пазар като разменна монета, с която да привлече други икономики в орбитата си, включително с алтернативното Регионално всеобхватно икономическо партньорство (RCEP), което включва 7 от 12-те страни от TPP и изключва САЩ.Според изследване на Peterson Institute Виетнам е страната, която се очакваше да спечели най-много от TPP заради това, че икономиката й все още е относително затворена. Търговската сделка би осигурила на страната безмитен износ на нейния ориз, морски дарове, текстил и производствени стоки с ниска добавена стойност. Според някои оценки с помощта на TPP БВП на Виетнам би скочил с 10% до 2025 г.Според същото изследване на Peterson Institute икономиката на Малайзия би пораснала с 5.5% до 2025 г. благодарение на TPP, което би осигурило достъп до американския пазар за палмовото масло, което тя изнася. Същевременно обаче според правилата на споразумението Куала Лумпур трябваше да се съгласи на по-високи стандарти на труд.Премиерът Ли Сиен Лун е един от най-гласовитите поддръжници на ТРР, тъй като икономиката на малката островна държава разчита силно на търговията. Сингапур вече страда заради забавянето на растежа в Китай и провалът на ТРР е допълнителен удар. Надеждите в страната, където е едно от най-големите пристанища в региона, бяха да спечели от скока на услуги като пренос на стоки и търговско финансиране.Заедно с Мексико, тя може да понесе двоен удар - провал на TPP и предоговаряне на Споразумението за свободна търговия в Северна Америка (NAFTA), за което настоява Доналд Тръмп. Канадците казват, че ако Тръмп все пак реши САЩ да напуснат NAFTA, те биха могли да се върнат към двустранното споразумение за свободна търговия от 1984 г. За Мексико такава опция няма.


description: Първите реакции са спад на Nikkei с над 5%, загуба за долара и ръст при златото

title: Пазарите потъват заради челната позиция на Тръмп

maintext: Основният индекс в Япония Nikkei 225 се срина с 5,43%. Победата на кандидата на републиканците в щата Флорида, Охайо, Северна Кариолина и Айова му осигури 244 гласа при нужни 270. Това изненада инвеститорите на всички пазари, като азиатските акции бяха първите пострадали. Корейският Kospi спадна с 2.42%, а Shanghai Composite изгуби 0.44%Investing.comАмериканските индекси затвориха с повишения, докато Клинтън беше начело. Фючърсите на S&P 500 обаче отразяват междинните резултати, като се понижават с 4.16%.Доларовият индекс изгуби цели 1.5%. Американската валута губи 1.93% срещу еврото до 1.1235 и процент срещу паунда до 1.2508. Йената поскъпва с близо 3%, след като инвеститорите се стекоха при японската валута. Швейцарският франк също поскъпна, добавяйки 1.69%. Мексиканското песо достига най-ниската точка спрямо долара в историята, губейки 11.50%, заради плановете на Тръмп да преразгледа търговската политика със страната.Над два процента е понижението на петрола, като WTI и Брент се котират съответно на 43.88 и 44.98 долара за барел. Златото поскъпва с 3.36% до 1 316.05 долара за тройунция, като инвеститорите в акции търсят убежище.Фючърсите за основните индекси на двете най-големи европейски борси - в Лондон и Франкфурт също се потопиха на червено. Тези на DAX губят 4.43%, а инструментите върху FTSE 100 поевтиняват с 3.80%, индикирайки, че европейската сесия ще започне с разпродажби.Информацията е актуална към 08:30ч.


description: Става дума за сума от над 8 милиарда евро, обяви говорители на италианската банката. Във финансовите планове на банката са заделени едва 627 млн....

title: Мonte dei Paschi di Siena е изправена пред огромна глоба заради граждански искове

maintext: Става дума за сума от над 8 милиарда евро, обяви говорители на италианската банката. Във финансовите планове на банката са заделени едва 627 млн. евро за подобни искове. Банката смята да събере 5 млрд. евро чрез продажба на акции и рефинансиране на дълг. В момента тя е в нестабилно състояние и е следена стриктно както от италианските регулаторни органи, така и от Европейската централна банка.


description: Агенциите в топ 20 отчитат увеличение на приходите със 17% през 2015 г., привличайки бизнес от нови клиенти и бюджети за дигитална реклама

title: Най-големите рекламни агенции: трудно извоюван ръст

maintext:
В следващия брой очаквайте: Кои са най-големите медийни агенции в България и какви са техните прогнози за инвестициите на рекламодателите през 2017 г.
Huts JWT отдават на комбинацията от инвестициите на агенцията в служители с профил в дигиталното обслужване,
Александър Дурчев, изпълнителен директор на All Channels Group
Приоритет ни е дигиталното развитие на компанията
" Приоритетът ни ще бъде дигиталното развитие на всяко от звената в компанията. От звеното, което се занимава с BTL и събития, през PR до рекламната ни агенция. Всяко от тях трябва да стане много по-дигитално и холистично, да може да предлага интегрирани услуги само, без да разчита на другите компании в групата."
Стефан Дьолае и Иванка Кючукова, директори на Havas Group
Фокусът ни е спечелването на нови клиенти
"Един от приоритетите ни е да осъществим гладко трансформацията на компанията, добавяйки целия бизнес към международната група. Освен това ще се фокусираме върху мотивацията на хората и спечелването на нови клиенти."
През последните две години рекламната индустрия в България започна бавно да излиза от застоя си. Инвестициите на рекламодателите растат, макар и с малко, следвайки позитивните сигнали на икономиката. И това се отразява добре и на финансовите резултати на най-големите рекламни агенции в страната. Сборът от приходите на 20-те най-големи възлиза на 151.7 млн. лева през 2015 г., което е ръст от около 15.5% на годишна база.В това и в следващите четири издания на рубриката "Медиа и реклама" проследяваме развитието на рекламния пазар в страната през финансовите резултати на най-големите играчи от целия спектър на комуникационния бизнес. За рекламните агенции голямото предизвикателство през последните няколко години беше да разширят бизнеса си с настоящи и нови клиенти, като запазят статута си на партньори, които предлагат цялостни творчески и стратегически решения на брандовете. Натискът за сваляне на тарифите за обслужване направи тази задача доста сложна, но през 2015 г. повечето големи рекламни агенции (с някои изключения) успяват да увеличат приходите си.Класацията на 20-те рекламни агенции с най-големи приходи е разнообразна. В нея попадат рекламни компании, които са част от глобални комуникационни гиганти, международни и български брандове за пълно рекламно обслужване, които предлагат и творчески, и медийни решения, и независими рекламни агенции с основен фокус върху криейтив услугите. На първо място е клъстърът Publicis One, който събира оборотите на три рекламни агенции - Saatchi&Saatchi, Publicis Sofia и Leo Burnett (отчетът на дружеството е консолидиран, поради което няма как да получим данни за приходите на отделните агенции - бел. ред.), следван от Ogilvy Advertising и Mindshare, два бранда за криейтив и медийни услуги, които оперират като едно юридическо лице. В топ 20 попадат още рекламните агенции на други големи международни холдинги като DDB и BBDO, както и тези на по-малките комуникационни групи - българската All Channels Group (която отбелязва най-голям ръст на приходите от 67%) и френската Havas Group, която отскоро присъства директно на българския пазар, след като дълги години оперираше през франчайз (вижте блиц интервюта с изпълнителните директори на двете групи). Рекламната агенция на последната - Havas Worldwide Sofia - се нарежда на опашката на класацията, при това със спад в приходите, който се дължи на преструктурирането на групата в комбинация с приключването на голям комуникационен проект по програма "Регионално развитие" през 2014 г.Повечето агенции в топ 20 отчитат ръст на приходите през 2015 г., като причината най-често е спечелването на нов бизнес от международни или български клиенти. Прибавянето на няколко клиенти с големи бюджети в портфолиото на The Smarts през 2014 г. като "Мобилтел", "Уникредит Булбанк" и бирения бранд "Ариана" на "Загорка" води до израстване на независимата агенция за творческо обслужване и значителното увеличение на печалбата й през 2015 г.Други агенции са добавили дигитални услуги в портфолиото си, поради което са успели да привлекат и онлайн бюджети от рекламодатели. Две агенции в топ 10 - FCB Sofia и Huts JWT, дават такова обяснение за добрите си финансови резултати. Ръстът от 26%"освежаването" на маркетинговите бюджети, навлизането на нови местни играчи на рекламната сцена и фокусирането върху дигиталните медии.Трети са излезли на външни пазари или са успели да увеличат бизнесa си с настоящи клиенти. Такъв е случаят с творческата агенция Noble Graphics според нейния основател Чавдар Кенаров. Той коментира пред "Капитал", че причините за двуцифрения ръст на техните приходи през 2015 г. са увеличените инвестиции при някои от основните им клиенти и умелото управление на творческия ресурс в агенцията. "През последните 5 години Noble Graphics бележи плавен, но непрекъснат ръст в своите приходи. Това се дължи както на слабото раздвижване на пазара, така и на професионалното развитие и постоянното високо ниво, което екипът на Noble поддържа. Нашите основни инвестиции винаги са били насочени към привличане и обучение на млади, талантливи и амбициозни специалисти. Следвайки този подход, през 2015-а спечелихме няколко конкурса и реализирахме 3 проекта, предназначени за външни пазари", обясни Кенаров."През миналата година имаше и съществено увеличение в обемите и мащабите на кампании, по които работихме за дългогодишни наши международни клиенти, което доведе и до положителните финансови резултати през 2015 г.", коментира Нина Димитрова, управител на агенция reforma, която влиза под номер 14 в класацията с ръст на приходите 50%.Някои от агенциите в топ 20 са потърсили работа от държавата и дължат повишаването на приходите си на спечелването на обществени поръчки за комуникация. Сред 20-те най-големи за 2015 г. например попада една агенция, чийто бизнес идва изцяло по линия на държавата - влизащата под номер 18 рекламна агенция Dr Brand. Нейните приходи за 2015 г. 1.9 млн. лева са резултат от изпълнение на комуникационна кампания за насърчаване на вътрешния туризъм в България към Министерството на туризма и са основно свързани с купуване на рекламно време и място в медиите.Основен критерий при подреждането е общият размер на приходите за 2015 г. на рекламните компании. Данните са събрани от подадена от самите компании информация, както и от публични източници на информация, като част от отчетите са взети от Търговския регистър. Освен финансови резултати в поредицата ще намерите и информация за клиентите, които обслужват агенциите."Капитал" потърси всички рекламни агенции за информация за клиентите, които обслужват. До редакционното приключване на броя не получихме информация от Archer Ideas и Silver Advertising.


description: Петролът поскъпна в очакване на срещата на ОПЕК в сряда

title: Банковите акции задържаха борсите на червено

maintext:
Акциите на италианската Monte dei Paschi di Siena изгубиха 7% от стойността си, след като банката обяви, че очаква 8 млрд. евро разходи по съдебни дела
© Alessandro Bianchi
Европейските банки поведоха индексите надолу в понеделник. Европейският секторен индекс EuroStoxx Banks отчете понижение от 1.16% преди края на сесията. За сравнение - широкият EuroStoxx 600, който се счита за барометъра на европейския пазар, спадна с 0.40%.Италианските банки традиционно бяха най-губещи, като за това имаше и конкретен случай. Най-лошата банка в ЕС според проведения през лятото стрес тест - Monte dei Paschi di Siena, съобщи, че е заплашена от 8 млрд. евро разходи по съдебни дела, съобщи Reuters. Резервите в тази насока пък са 627 млн. евро, като финансовата институция има да попълва и други капиталови дупки. Kомпанията се опитва да набере 5 млрд. евро чрез замяна на дълг срещу капитал (debt to equity swap), а предстои и емисия на акции. Книжата на Monte dei Paschi di Siena на борсата в Милано изгубиха 7% от цената си. Сред другите италиански кредитори акциите на Banco Popolare поевтиняха с 3.19%, а тези на UniCredit изгубиха близо 3%."Страховете са, че италианска политическа криза (заради предстоящия референдум) и неминуемият ѝ пазарен отзвук ще разколебаят оптимизма у инвеститорите да участват на местния пазар, който отчаяно се нуждае от рекапитализация", коментира за CNBC Майк ван Дълкен от Accendo Markets.Основните европейски пазари престояха на червено през целия ден. DAX се понижи с 0.70%, теглен надолу от Commerzbank (-2.26%) и Lufthansa (-2.14%). Пилотите на германската авиокомпания предупредиха, че продължават със стачката си, като отменени полети ще има във вторник и сряда.Емисията на Credit Agricole изгуби 1.66% на борсата в Париж. Банката не беше сама в поевтиняването на акциите си, като същото се случи и с тези на BNP Paribas (-1.49%) и Societe Generale (-1.40%). Основният индекс САС 40 спадна с половин процент, а еквивалентът му на борсата в Лондон - FTSE 100, изгуби 0.40%. Акциите на всички големи кредитори от Острова бяха обект на разпродажби, като най-чувствителни бяха при тези на Royal Bank of Scotland, чиито акции поевтиняха с 0.43%.С над 2% се повиши цената на петрола, като инвеститорите се надяват ОПЕК да постигне споразумение за ограничаване на предлагането. Организацията се събира за последното си заседание през 2016 г. във Виена на 30 ноември. Иракският енергиен министър зададе добър тон, след като изрази оптимизъм за изхода от срещата. Страната заедно с Иран са едни от членовете на ОПЕК, които не бяха съгласни с ограничаването на предлагането. Съмнения изразиха още Либия и Нигерия, а Русия, която не членува в петролния картел, подкрепи сделката. Барел WTI достигна 47.14 долара, а брент се търгуваше срещу 49.10 долара.Ситуацията на валутния пазар остана почти непроменена, като доларът продължи да доминира. Паундът изгуби 0.42% до 1.2422, а на другия полюс беше йената, която поскъпна с половин процент до 112.61 за долар. Еврото остана непроменено на 1.0589, а швейцарският франк изгуби 0.09% до 1.0153.


description: България се нарежда на девето място в Европейския съюз (ЕС) по издадени заповеди за депопртация на граждани от трети страни през 2015 г., показват...

title: Графика на деня: България е девета в ЕС по издадени заповеди за депортация

maintext: България се нарежда на девето място в Европейския съюз (ЕС) по издадени заповеди за депопртация на граждани от трети страни през 2015 г., показват данните на Евростат. Впечатление прави третото място на Обединеното кралство, където свободното движение на хора в ЕС беше една от основните причини британците да гласуват за Brexit. Като цяло в ЕС издадените заповеди за депортация през миналата година нараства с 13.5% до 533 395 броя.


description: "Капитал" ви представя мобилните приложения, които ни направиха най-силно впечатление

title: App-ове на седмицата

maintext:
PrintHand
Ако управлявате бизнеса си мобилно, но все пак от време на време ви трябват и документи на хартиен носител, тази апликация може би ще ви е полезна. С PrintHand можете директно от смартфона или таблета си чрез Wi-Fi, Bluetooth, USB или Google Cloud Print, без да ви е необходим компютър. Приложението поддържа почти всички формати съдържание. Ако принтерът ви е мултифункционален, можете директно и да сканирате документи за телефона си. PrintHand е достъпно за Android и iOS.


description: Нискотарифните компании са готови да жертват печалбата си за по-голям пазарен дял

title: Ниският полет на цените

maintext:
1
2 © Надежда Чипева
За момента стратегията на големите компании в Европа може да бъде обяснена с една максима - "Още, още и още". Цените стават още по-ниски, превозват се още повече пътници и темповете на растеж стават още по-големи. Тази стратегия обаче не изглежда стабилна, макар до момента да се изпълнява. Ирландският превозвач R
yanair
, който е далеч пред всички останали в сектора по брой пътници,
обяви през тази година плановете си до 2024 г., предвиждащи фирмата да превозва по това време 180 млн. пътници годишно. Още преди да е завършила 2016 г. обаче, целите вече са променени на 200 млн. пътници годишно, което би означавало всяка година авиокомпанията да добавя поне по 10 млн. нови пътници. За момента тази прогноза изглежда реалистична – в последните две години Ryanair расте с около 20 млн. пътници за година - растеж, който другите компании могат да достигнат само процентно, но не и в реално изражение в брой пътници.
Ако през 2010 г. Ryanair е превозила малко над 72 млн. пътници, през 2015 г. броят им е 101 млн., а през тази година се очаква да бъде около 120 млн. Най-вероятно за шест години Ryanair вече ще е удвоила броя превозени пътници и спокойно (доколкото може да бъде спокойна обстановката в този сектор) ще се насочи към следващата си, още по-голяма цел. Групата от Дъблин е далеч пред всички останали в Европа и разширява постоянно не само броя на обслужените клиенти, но и на дестинациите. В световен мащаб тя е на второ място зад американския превозвач Southwest Airlines, който е обслужил близо 145 млн. пътници през 2015 г. Възможно е Ryanair да задмине дори щатската компания, ако наистина спази амбициозните си планове.
За сравнение, друга много позната компания на българските клиенти – унгарската Wizzair – е увеличила повече от трикратно броя на превозваните от нея пътници между 2010 и 2015 г. до близо 20 млн. пътници. Растежът, изглежда, ще продължи да бъде внушителен, след като само до октомври тази година компанията е надминала бройката от 19 млн. и във всеки месец от втората половина на годината добавя по още поне 2 млн. пътници към сметката си. Въпреки сериозния си растеж обаче Wizz трудно може да се добере до мащабите на Ryanair.
Плановете за растеж на компаниите бързо могат да
се окажат неактуални, ако Великобритания напусне единния европейски пазар. За момента Brexit тъне в неизвестност, след като британският Висш съд се произнесе, че решението трябва да бъде гласувано и в британския парламент. Самият референдум обаче донесе достатъчно сътресения на сектора и накара Ryanair да промени прогнозите си за годишни печалби с поне 100 млн. евро надолу. Същото се случи и с традиционните авиокомпании като Lufthansa, British Airways и Air France. Печалбите на всички в индустрията зависят от трусовете, които преживява британският паунд, но това важи с още по-висока степен за Ryanair, които са базирани в Ирландия. Майкъл О'Лийри, главният изпълнителен директор на компанията, вече има план как в бъдеще да компенсира загубите от Великобритания – като пренасочи трафика към Франция, Белгия и Германия.
Поведението на О'Лийри може да изглежда странно за някои – да знаеш, че печалбите ти ще претърпят сериозни трусове, но в същото време да промениш целите си за разширение с още по-високи. Точно това поведение обаче идеално описва какво е мисленето в Ryanair и доколко е склонна компанията на риск.
Бизнесменът иска изцяло да завземе европейския пазар, без да дава възможност на конкурентите си да дишат. Политиката на крайности обаче може да се окаже и пагубна за ирландската компания. В момента климатът в сектора е благоприятен за Ryanair, но няма никакви гаранции, че той няма да се промени в следващите осем години. Дори напротив, предвид промените в политическата обстановка в Европейския съюз на национално и наднационално ниво, бизнес климатът най-вероятно ще претърпи сериозни изменения, за които е невъзможно да се предвиди как биха се отразили на плановете на превозвачите.
Brexit се отразява тежко и на втората по големина нискотарифна компания в Европа – британската easyJet, която отбелязва първи спад на печалбите от 2009 г. насам. Подобно на О'Лийри изпълнителният директор на easyJet Каролин Маккол също не намира причини за безпокойство и очаква ефектите да бъдат краткосрочни. Един "твърд Brexit" би се отразил най-тежко именно на британската easyJet, която отгоре на всичко отбелязва и най-слаб темп на растеж сред трите големи – Ryanair, Wizz и easyJet.
Краят на сезоните
Досега фирмите разчитаха основно на силните летни месеци, които да раздвижат най-осезаемо бизнеса. За да не спира постоянното разширение на пазара обаче, Ryanair се цели в стратегическо сваляне на цените през зимния сезон с още 15 процента, като останалите конкуренти на пазара ще трябва да спазват техния темп. Така се очаква през тази зима броят на пътниците да се увеличи с рекордните 8 процента на годишна база. Превръщането на зимния сезон от слаб във втори силен е особено важен за компаниите, които не могат да си позволят да имат спад на пътникопотока, особено във време на масово разширение.
Богатите бягат надалеч
Превозвачи като Lufthansa и Turkish Airlines, изглежда, са наясно, че пазарът на кратки полети в Европа скоро ще бъде почти напълно зает от нискотарифните компании, заради което традиционните превозвачи се насочват към дългите полети. Новите самолети и технологии за спестяване на гориво предоставят добри възможности и в следващите години се очаква масово увеличение на презокеанските полети. През миналия месец Lufthansa отбеляза най-големия скок в цената на акциите си от 2008 г. насам - над 10%. Причината обаче е не толкова в дългите полети, колкото във високия брой бизнес резервации.
Битката на Ryanair в България
В края на август главният търговски директор на Ryanair Дейвид О'Брайън обяви на конференция в София, че компанията вече е подала жалба до Европейската комисия заради дълговете на "България ер" към "Летище София". О'Брайън смята, че подобно толериране на едни компании пред други е неправомерно, но също така не очаква действия от страна на ЕК. Ryanair зае позиция и към концесията на летището, като според компанията България трябва да гледа към положителни примери като летище Станстед в Лондон, където основен критерий е не само най-високата предложена цена, а и допълнителните ангажименти на инвеститора. В момента Ryanair има 21 полета от и до София, easyJet - три, а Wizz - 3 3 линии до 17 държави от летищата в София, Варна и Бургас.
От началото на тази година цените на билетите при големите нискотарифни компании в Европа са паднали с 10%. Ако сте пътували в последната година, със сигурност сте го забелязали. Компании като Ryanair, Wizz и easyJet са в неспирна война за територия. За момента победител е ирландската Ryanair, която превозва около 120 милиона пътници годишно, а целта е до 2024 г. броят им да нарасне двойно. Всичко изглежда прекрасно, ако сте потребител – пазарната икономика действа, а конкуренцията е убийствена, което води до все по-ниски цени и по-добро обслужване.Трудностите в сектора обаче не са малко. Никой не знае колко точно време ще продължи периодът на ниските цени и дали тази стратегия въобще ще проработи. Нито дали Европа няма да се сбогува с част от авиокомпаниите си заради недостатъчно големия пазар.


description: Софийската градска прокуратура е внесла в Софийския градски съд обвинителен акт срещу него, заради нанесени вреди на дружеството на стойност 4 229...

title: Бившият собственик на "Техномаркет" Николай Китов е обвинен в безстопанственост

maintext: Софийската градска прокуратура е внесла в Софийския градски съд обвинителен акт срещу него, заради нанесени вреди на дружеството на стойност 4 229 576 лв. В периода 27.03.2015 г. до 05.06.2015 г. Китов в качеството му на длъжностно лице - "Старши продуктов мениджър" в "Техномаркет", в условията на продължавано престъпление, умишлено не е положил достатъчно грижи за ръководеното, управлението и стопанисването на повереното му имущество, от което за дружеството са настъпили вредни последици в особено големи размери. Обвинението идва в момент на продължаващ съдебен спор между "Техномаркет" и собственика на имотите, в които се помещават магазините, който е свързан с Китов.


description: По този начин повече чужди инвеститори ще имат достъп до българския пазар

title: Unique Estates става част от международна мрежа за продажба на луксозни имоти

maintext:
Договорът за сътрудничество беше подписан официално в четвъртък от Весела Илиева от Unique Estates, Христо Илиев от AG Capital и Крис Дийц от Luxury Portfolio.
© Юлия Лазарова
Експертите очакват, че цените на луксозните имоти в следващите две до четири години ще се доближат до нивата преди кризата.
Очаквайте интервю с Крис Дийц за пазара на луксозни имоти в страната и потенциала му в "Капитал Daily".
Luxury Portfolio подкрепя местни компании Luxury Portfolio е най-голямата мрежа за луксозни имоти в света, част Leading Real Estate Companies of the World. Целта на глобалния бранд е да подкрепя силни местни компании, които се управляват независимо. В основата на партньорството е създаването на контакти между компаниите. Мрежата цели да подкрепя местните партньори в растежа им, да ги обучава и да съдейства в маркетинга.
Unique Estates са продали имоти за 38 млн. евро Unique Estates е част от холдинга AG Capital. Към момента в портфолиото на агенцията има над 100 обекта от над 1 млн. евро, над 800 луксозни имота, ексклузивни проекти. През 2016 г. компанията е продала имоти на стойност над 38 млн. евро, а сред ключовите сделки е продажбата на резиденция за над 3 млн. евро в полите на Витоша.
Специализираната компания за луксозни имоти Unique Estates става част от международната мрежа Leading Real Estate Companies of the World. Компанията ще бъде ексклузивен партньор за България в подразделението за луксозни имоти на глобалната платформа - Luxury Portfolio (виж карето). Това партньорство ще улесни предлагането на българските луксозни имоти на чуждестранни клиенти и съответно ще е в услуга на българските купувачи, търсещи къщи и апартаменти от висок клас в други държави.Договорът за сътрудничество беше подписан официално в четвъртък от Христо Илиев, председател на борда на директорите на AG Capital и партньор в Unique Estates, Весела Илиева, управляващ партньор на Unique Estates, и Крис Дийц, вицепрезидент глобални операции на Luxury Portfoliо. Българската агенция е 60-ата компания - партньор на международната мрежа, и ще бъде единственият й представител за страната."Фактът, че Unique Estates празнува 10 години на пазара тази година, за нас е знак, че компанията е утвърдена и е правилният партньор в страната", коментира Крис Дийц. Според Христо Илиев агенцията няма аналог в България и поради това е полезно да работи с партньори от чужбина и да прилага още и нови добри практики тук. "Това ще постави и страната на европейската карта за луксозни имоти", коментира Илиев.Според Весела Илиева пазарът на луксозни имоти днес е стабилен и се развива с много добри темпове. Докато в периода 2006 - 2008 г. такъв тип жилища се купуват основно за престиж, днес се избират с цел подобряване качеството на живот, но и като сигурна инвестиция. "Основни тенденции за развитие през 2017 г. ще са доходност в рамите на 4–5% в масов сегмент и 5–6% в луксозен сегмент", коментира Илиева. Според нея предстои увеличаване на покупките на имоти с цел сигурност на спестяванията и сделките с цел инвестиция. Очакванията са, че цените в следващите две до четири години ще се доближат до нивата преди кризата.По данни на агенцията основните критерии за покупка на луксозен имот през 2017 г. ще бъдат наличието на система "умен дом", сигурност и удобства, уединеност, родителска спалня с прилежаща луксозна баня, енергийна ефективност, оборудвана кухня с висок клас уреди, самостоятелни дрешници към всяка спалня, по-просторни помещения, луксозни общи части, социална среда и инфраструктура, локация и гледка.


description: Фирмата за кафе на Йордан Дъбов печели все повече фенове на собственото Dabov Specialty Сoffee

title: Ароматен бизнес

maintext:
© Цветелина Белутова
"Ако печалбата расте, това е свързано с 362 дни работа в годината. Почивам само по Коледа и Великден".
Q&А
Какво ви отличава от конкурентите?
- Отличава ни качеството на кафето, което избираме и което е различно от масовата конфекция. "Specialty coffee" е възможно най-краткият начин, по който индустрията описва кафе с превъзходни вкусови качества. Трениран съм да избирам най-добрите кафета в света. Зад гърба си имам подкрепата и доверието на най-добрите фермери в света. Предлагаме абсолютен перфекционизъм по отношение на всичко, което ще се случи с кафето, докато стигне до ръката на клиента. Всичко това е моя отговорност. Не се сравнявам с конкуренцията в България, имам по-големи амбиции.
Защо фермерите продават на вас своето специално кафе?
- Защото ми имат доверие и защото имат сигурен пазар за техните лимитирани количества. Печелим с огромното желание да бъдем посланици на техните усилия в Европа. За мен най-големият проблем е, ако не мога да си осигуря такова кафе, каквото желая.
Какво е важно за този бизнес?
- Отношението към кафето. Бариста не е просто оператор на кафе машина. Трябва да си изключително отдаден на кафето. Кафето е религия.
"Пекарите на кафе в България със сертифицирани производствени помещения са над 100. Само една пекарна обаче пече Specialty Coffee", казва Йордан Дъбов. Той е собственик на семейната фирма "Мира Мар 08", която е по-известна с търговската си марка Dabov Specialty Сoffee, а бизнесът й продължава да расте.Дъбов е джазов музикант – завършил е консерваторията в Прага, свири на тромпет. В кафе бизнеса навлиза по-сериозно през 2007 г., когато завършва първия си курс за баристи. Някъде по това време узрява и идеята страстта към кафето да се превърне от хоби в бизнес. Семейната фирма "Мира Мар 08" е регистрирана през 2008 г. и започва с дистрибуция на кафе.Година по-късно идва решението да започнат сами да пекат кафе. Първите поръчки са за собствените марки (Private Labels) на много претенциозни клиенти. Успоредно с това фирмата налага свой бранд - Gourmet Coffee. Клиентите обаче обикновено уточнявали: "Това е кафето на Дъбов." Така семейството стигнало до решението за промяна и персонализиране на търговската марка - Dabov Specialty Coffee.Кафето се пече и пакетира в малка софийска фабрика с капацитет приблизително 15 тона на месец. Модерно складово помещение осигурява необходимите условия за съхранение на приготвените количества. "Производството е супермодерно и фокусирано върху печенето и пакетирането само на специално, а не на масово кафе", уточнява Йордан Дъбов.Последното модернизиране на технологии и оборудване е за над 200 хил. лева и е направено с подкрепата на програма JEREMIE. Досега в машини, помещения, уреди за измерване и следене на качеството и суровини фирмата е инвестирала над един милион лева. Готовият продукт се доставя директно на барове, кафетерии, ресторанти, а около половината от продукцията е за клиенти в чужбина.Компанията на Дъбов внася и висок клас чай под собствената марка Delimarte, който предлага на над 300 партньори в страната и в Европа. Семейната фирма с общо 12 заети - заедно със собственика и съпругата му, е вносител и на аксесоари за баристи. Част от дейността й е свързана с обучение на баристи, съвместно с браншовата асоциация, на която Дъбов е съосновател. "Досега сме обучили над 1000 баристи, които са клиенти, но и конкуренти", посочва Йордан Дъбов. За 2015 г. приходите от оперативна дейност на фирмата са 920 хил. лв. (612 хил. за 2014), а печалбата - 167 хил. лв. (21 хил. за 2014 г.), показват данните в Търговския регистър.Акцент в дейността на компанията са "специалните кафета". Това не е разговорно определение, а най-бързо разрастващият се сегмент в кафе индустрията, уточнява Дъбов. Според официални данни в САЩ за последните 25 години пазарът на специално кафе е нараснал до 20% от общите продажби.Dabov Specialty Coffee се нарича и кафетерията на столичната улица "Любен Каравелов". Заведението е открито преди година и половина и е обособено и като тренинг център за баристи. Тук по думите на собственика "можете да изпиете едно от най-добрите кафета в света за съответната година и от съответния регион". Твърдението не е израз на излишно самочувствие. Йордан Дъбов е член на дегустаторското жури на единствения международен конкурс Cup Of Excellence, който всяка година оценява и избира топ кафетата в световен мащаб, а определението "specialty coffee" се присъжда на тези, които получат повече от 80 точки при класирането."Това са кафета, които се отглеждат в специални климатични условия и се отличават с екстраординерно качество", обяснява Йордан Дъбов.Cup Of Excellence се организира всяка година в 11 държави - производителки на кафе. След като кафетата бъдат оценени и класирани от международни експерти, се провежда търг, на който купувачи от цял свят наддават за конкретна партида от избраната ферма. "Всички условия и правила на аукционите са прозрачни и обикновено фермерите наблюдават търга. Затова знаят точно каква сума им се полага - над 80% от печалбата. Целта на Cup Of Excellence е точно тази - фермерите да получат справедлива цена за труда и усилията, които са положили за отглеждането на качествена суровина", обяснява Йордан Дъбов.Тази година българската фирма "счупила всички рекорди". "За първи път кафе - победител на Cup of Excellence, от Гватемала беше продадено в Европа и по-специално в България", обясни Дъбов. Двата лота кафе от фермата на Кастило Серезо в Гватемала, разпродадени на търга, донесли на производителя над 75 000 долара. Българската фирма закупила около 400 от общо 800 кг (другата част е купена от корейска компания) и вече е продала част от количествата в Япония, Нова Зеландия, Германия, Гърция. "Кафето от Гватемала може да бъде закупено и на дребно в кафетерията на фирмата - "Калибус Ла Сиера" струва 78 лв. за 200 грама. Йордан Дъбов уточнява, че най-масовите цени на дребно на предлаганите от компанията кафета са от 12 до 70 лв. за 200 грама. "Най-продавани са тези на цени между 14 и 16 лева - изключително евтино за такава луксозна стока", уточнява Дъбов.Йордан Дъбов пътува непрекъснато до фермите, от които купува кафе - в Бразилия, Гватемала, Колумбия, Етиопия. "Работим и със съвсем малки, и с доста големи ферми. Качеството на реколтата не зависи от големината на фермата, а от менажирането й. То е ключово за подбора на правилния сорт, както и за целия процес по отглеждането и прибирането на кафето", коментира Дъбов.Българската фирма не купува само сертифицирани от Cup Of Excellence кафета, "защото те са изключително лимитирани и изключително скъпи". Но винаги избира само тези, които са получили над 84 точки по скалата за оценяване на Европейската асоциация за специално кафе – SCAE. Дъбов е международен съдия на шампионатите, организирани от SCAE.Кафето е сезонен продукт. В Бразилия например сделките се сключват през юни, а в Етиопия – през декември. "Транспортирането до България понякога създава проблеми, особено когато български митничари разкъсат чувалче с кафе. Тогава сме принудени да бракуваме три четвърти от съдържанието. Не става въпрос за финансови загуби, защото имаме застраховка и щетите са ограничени. Но това са лимитирани количества от убийствено хубаво кафе, които няма как да бъдат възстановени", обяснява Йордан Дъбов.Йордан Дъбов вече има кафетерия в Лондон – резултат от партньорски проект. До края на годината ще отвори друга в Мадрид – отново със съдружници. А през 2017 в Лондон ще заработи още едно заведение, но този път под бранда Dabov Specialty Coffee.


description: Индексите на Уолстрийт затвориха с повишения във втория ден след изборите в страната. Понижение имаше при технологичните акции, но това не попречи на...

title: Акциите на банковия сектор в САЩ са на рекордни нива след 2008 г.

maintext: Индексите на Уолстрийт затвориха с повишения във втория ден след изборите в страната. Понижение имаше при технологичните акции, но това не попречи на Dow Jones да достигне исторически рекорд на дневна база от 18873.6 пункта. Повишението му за деня беше 1.17%, а S&P добави 0.22%. American Expres поскъпна с 2.01%, Goldman Sachs с цели 4.27%, а JP Morgan 4.66%. С това последните две компании бяха най-поскъпналите позиции в Dow Jones 30 в четвъртък.